CELEX: 62019CN0707
Language: lt
Date: 2019-09-23 00:00:00
Title: Byla C-707/19: 2019 m. rugsėjo 23 d. Sąd Rejonowy dla Łodzi (Lenkija) pateiktas prašymas priimti prejudicinį sprendimą byloje K.S./A.B.

27.1.2020   
            
            
               LT
            
            
               Europos Sąjungos oficialusis leidinys
            
            
               C 27/15
            
         
      2019 m. rugsėjo 23 d. Sąd Rejonowy dla Łodzi (Lenkija) pateiktas prašymas priimti prejudicinį sprendimą byloje K.S./A.B.
      (Byla C-707/19)
      (2020/C 27/19)
      Proceso kalba: lenkų
      
         Prašymą priimti prejudicinį sprendimą pateikęs teismas
      
      Sąd Rejonowy dla Łodzi
      
         Šalys pagrindinėje byloje
      
      
         Ieškovas: K.S.
      
         Atsakovas: A.B.
      
         Prejudicinis klausimas
      
      Ar 2009 m. rugsėjo 16 d. Europos Parlamento ir Tarybos <...> direktyvos 2009/103/EB dėl motorinių transporto priemonių valdytojų civilinės atsakomybės draudimo ir privalomojo tokios atsakomybės draudimo patikrinimo (1) 3 straipsnį reikia aiškinti taip, kad imdamasi „visų tinkamų priemonių“ kiekviena valstybė narė turi užtikrinti, kad visiškas žalos atlyginimas, įskaitant įvykio padarinius, susijusius su būtinybe vilkti sugadintą nukentėjusio asmens transporto priemonę į kilmės valstybę ir transporto priemonių būtinu stovėjimu, pagal civilinės atsakomybės draudimą priklausytų draudiko atsakomybei?
      Jei į pirmiau pateiktą klausimą būtų atsakyta teigiamai – ar ši atsakomybė gali būti ribojama kokiu nors valstybių narių teisės aktuose nustatytu būdu?
      
         (1)  OL L 263, 2009, p. 11.